|  |  |
| --- | --- |
|  | Tórshavn, tann 21. apríl 2015  J.nr.: 15/00200-1  At tilskila í svari  Viðgjørt: RDC/GÁ |

Útboð

**grannskoðan**

**av**

**partafelagnum P/F Fiskaaling**

Vísandi til løgtingslóg nr. 73 frá 25. mai 2009, sum løgtingið samtykti tann 12. mai 2009, bjóðar Vinnumálaráðið út grannskoðan av partafelagnum P/F Fiskaaling.

Av tí at grannskoðanin skal veljast á aðalfundi hjá P/F Fiskaaling, verður eykaaðalfundur hildin ísv. væl av grannskoðara fyri 2015. Virksemið hjá partafelagnum, sum rekur P/F Fiskaaling, er m.a. lýst í løgtingsmáli 137/2008.

**Krøv til tilboðið**

Tilboðið skal fevna um hesar upplýsingar:

* Navn og skrásetingarnummar hjá grannskoðanarfyritøkuni umframt eina almenna lýsing av førleikunum hjá grannskoðanarfyritøkuni og royndum hennara.
* Nøvn og CV hjá lyklapersónum, sum grannskoðanarfyritøkan knýtir at grannskoðanaruppgávuni.
* Dømi um viðkomandi kundar og uppgávur, sum lyklapersónarnir hava loyst, har Vinnumálaráðið fær heimild at venda sær til hesar kundar fyri at fáa møguligt ummæli av lyklapersónum.
* Kostnaðin fyri árligu grannskoðanina av partafelagnum, og tímaprís fyri aðrar uppgávur, sum møguliga kunnu koma afturat árligu grannskoðanini.

**Vekting av tilboðum**

Prísurin vektar 80 % og góðska, sum m.a. eru førleikar og royndir hjá lyklapersónum,

vekta 20 %.

**Spurningar og freistir**

Útboðið er kunngjørt á Keypsportal ([www.keypsportal.fo](http://www.keypsportal.fo)) fríggjadagin tann 21. apríl 2015. Tilboðsgevarar kunnu seta spurningar um útboðið til og við mánadagin tann 4. mai 2015, kl. 16.00. Spurningarnir skulu verða skrivligir og sendast Gunnleyg Árnafjall á [GunnleygA@vmr.fo](mailto:GunnleygA@vmr.fo). Spurningarnir verða síðan viðgjørdir og svaraðir í seinasta lagi týsdagin tann 5. mai 2015. Tilboðini frá tilboðsgevarunum skulu verða Vinnumálaráðnum í hendi í seinasta lagi mikudagin tann 6. mai 2015, kl. 12.00. Vinnarin av útboðnum verður almannakunngjørdur á Keypsportalinum fríggjadagin tann 8. mai 2015.